“Язган булса, күрешербез...”

	Эльмира белән Зифа унынчы сыйныфка чаклы аерылмас дуслар булды. Әмма унберенче сыйныфка аяк атлаганда алар арасыннан кара мәче йөгереп узды. Аның исеме дә бар, башка шәһәрдән әле яңа гына күченеп килгән Фәндүс исемле егет иде ул.	 Озын буйлы, сөйкемле, шаян, яшел күзле, чем кара чәчле. Һәркемнең күңелен яулап алды Фәндүс. Боеккан чакта көлдерә, кирәк чакта ярдәмгә ашыга. Сугыш чукмары түгел, төпле тәрбияле егет. Кызлар икесе дә аңа гашыйк булды. Ләкин бу хакта бер-берсеннән яшерә килделәр. Сыйныфтагы барлык кызлар да гашыйк булган егеткә карата хисләреңне белдерү – дошманлашу белән бер. Тик Фәндүснең күзе тыйнак Зифага төшкән икән. Көне-төне китап өеме артында утырган кыз аннан да, хисләреннән дә качып йөрде. Әнисе дә шактый кырыс, “Бердәм дәүләт имтиханнарын югары баллга бирмәсәң, үзеңә үпкәлә. Бернинди клуб-мазар, бернинди егетләр”, дип кырт кисте кызның дискотекага чыгу турында соравына. Фәндүснең үз ягына караш ташлавын, җае булган саен эндәшүен күрмәмешкә салышты. 
	Лилия ГАЙНУЛЛИНА	
Шәһри Казан

	№ --- | 18.07.2023	


